
Grozījumi Ministru kabineta 2018. gada 14. augusta noteikumos Nr. 501 "Noteikumi par kārtību, kādā izmaksā kompensāciju uz militārajām mācībām iesauktajam rezerves karavīram un Latvijas pilsonim, kurš brīvprātīgi pieteicies dienestam Nacionālo bruņoto spēku rezervē, un kompensācijas apmēru"
Izdoti saskaņā ar Militārā dienesta likuma
66. panta septīto daļu, 66. panta 7.2 daļu un 67.1 panta ceturto daļu
· Izdarīt Ministru kabineta 2018. gada 14. augusta noteikumos Nr. 501 "Noteikumi par kārtību, kādā izmaksā kompensāciju uz militārajām mācībām iesauktajam rezerves karavīram un Latvijas pilsonim, kurš brīvprātīgi pieteicies dienestam Nacionālo bruņoto spēku rezervē, un kompensācijas apmēru" (Latvijas Vēstnesis, 2018, 162. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Militārā dienesta likuma66. panta septīto daļu, 66. panta 7.2 daļu un 67.1 panta ceturto daļu".
· 2. Papildināt ar 2.1 punktu šādā redakcijā:
· "2.1 Uz militārajā mācībām iesauktajam rezerves karavīram, kuram mācību laikā iestājusies pārejoša darbnespēja, Nacionālie bruņotie spēki izmaksā slimības naudas kompensāciju. Slimības naudas kompensāciju izmaksā 100 procentu apmērā no šo noteikumu 2.punktā noteiktās kompensācijas par pārejošas darbnespējas periodu, kas iestājusies un iekrīt militāro mācību laikā, sākot ar:
· 2.11. otro darbnespējas dienu, ja izsniegta darbnespējas lapa A un rezerves karavīrs nesaņem slimības naudu no darba devēja;
· 2.12. pirmo dienu, ja izsniegta darbnespējas lapa B un rezerves karavīrs nesaņem slimības pabalstu saskaņā ar likumu “Par maternitātes un slimības apdrošināšanu” un to apliecina Valsts sociālās apdrošināšanas aģentūras lēmums."
· 3. Papildināt ar 2.2 punktu šādā redakcijā:
· "2.2 Lai saņemtu slimības naudas kompensāciju, rezerves karavīrs:
·  
· 2.21. ja ir darba tiesiskajās attiecībās, 2 darba dienu laikā no darbnespējas lapas A noslēgšanas, iesniedz vienības komandierim pašrocīgi vai ar elektronisko parakstu parakstītu apliecinājumu, ka rezerves karavīrs nav saņēmis slimības naudu no darba devēja par darbnespējas lapas A periodu, kas iestājusies un iekrīt militāro mācību laikā;
· 2.22. ja attiecināms, tad iesniedz vienības komandierim Valsts sociālās apdrošināšanas aģentūras lēmumu par atteikumu piešķirt slimības pabalstu 2 darba dienu laikā no minētā lēmuma saņemšanas dienas."
· 4. Papildināt ar 2.3 punktu šādā redakcijā:
· "2.3 Šo noteikumu 2.2 punktā noteiktā termiņa neievērošana, nepatiesu ziņu sniegšana vai faktisko apstākļu maiņa ir pamats Nacionālajiem bruņotajiem spēkiem atteikt izmaksāt slimības naudas kompensāciju.
· 
·  ".

